Нуун ал-Сакина и Ат-Тануийн (الْتَّنْوِيْنُ وَ الساكنة النون)
Дефиниция на нуун ал-Сакина
Нуун ал-Сакина е буквата нуун (ن) над която има сукун (ْ) или над/под която няма къса гласна (َ, ِ, или ُ).
Дефиниция на ат-Тануийн
Ат-Тануин е сборно наименование на фатхатан (ً - ан), касратан (ٍ - ин) и дамматан (ٌ - ун).
Правила
Когато в Корана срещнем една от горните четири ситуации, в зависимост от това каква буква следва, сме длъжни да спазим следните правила:
1. Показване (Изхар) – изговаряме „н”-то и следващата буква както са си – само в случай, че следващата буква е една от буквите, които се изговарят с гърлото. Виж таблицата по-долу.
2. Променяне (Икляб) – вместо „н” се изговаря „м” (م). Важи само когато следващата буква е „б” (ب).
3. Сливане, вмъкване (Идгам)
a. Сливане без гунна (Идгам бигайр гунна) – „н”-то не се изговаря въобще, следващата буква се удвоява. Правилото важи само ако следващата буква е ل или ر.
b. Сливане с гунна (Идгам бигунна) – „н”-то не се изговаря, но следващата буква получава гунна, т.е. на нея се набляга, като се удължава два или малко повече от два интервала. Правилото важи само когато следващата буква е ى م ,ن , или و.
4. Скриване (Икхфа) – „н” се изговаря носово. Т.е. езикът не участва при изговарянето на „н”. Той се подготвя за изговаряне на следващата буква, а звукът, който се чува, се формира, като въздухът минава от гърлото през носната кухина. Правилото важи за всички останали букви от азбуката без вече гореспоменатите.
	Ал-Изхар
الإظْهَار
	Ал-Икляб
الإقْلاب
	Ал-Идгам
الإدْغَام
	Ал-Икхфа
الإخفاء

	
	
	Бигайр гунна
غُنَّة بِغَيْرِ
	Бигунна
بِغُنَّة
	

	نْ, ً, ٍ или ٌ е преди ح, خ, ه, ع, غ и ء
	نْ, ً, ٍ или ٌ е преди ب
	نْ, ً, ٍ или ٌ е преди ل и ر
	نْ, ً, ٍ или ٌ е преди  ى م ,ن , и و
	نْ, ً, ٍ или ٌ е преди останалите букви

	ن се изговаря нормално
	ن се променя на م
	ن не се изговаря; следващата буква получава ّ
	ن не се изговаря – следващата буква се удвоява и получава гунна
	ن се изговаря с гунна


Примери:
1. Ал-Изхар: ء след ٍ, 113:5
 وَمِن شَرِّ حَاسِدٍ إِذَا حَسَدَ﴿٥﴾
2. Ал-Икляб: ب след ن, 91:12
 إِذِ ٱنبَعَثَ أَشْقَىٰهَا﴿١٢﴾
3. Ал-Идгам:
a. Бигайр гунна: ل след ن, 112:4
 وَلَمْ يَكُن لَّهُۥ كُفُوًا أَ حَدٌ﴿٤﴾
b. Бигунна: و след ٍ,111:1
 تَبَّتْ يَدَآ أَبِى لَهَبٍ وَتَبَّ﴿١﴾
4. Ал-Икхфа: ش след ن,113:2
 مِن شَرِّ مَا خَلَقَ﴿٢﴾
Изключения:
1. مَنْۜ се изговаря с обикновено ن, след което се спира без значение каква буква следва. Например 75:27:
وَقِيلَ مَنْۜ رَاقٍ ﴿٢٧﴾
2. نٓ‌ۚ  се изговаря с обикновено ن дори ако се продължи (не се спре) без значение каква буква следва. Например 68:1:
نٓ‌ۚ وَٱلْقَلَمِ وَمَا يَسْطُرُونَ ﴿١﴾
3. Когато с نْ се изписва/изговаря името на дадена буква  (например Син - س) тогава  ن се изговаря нормално без значение каква буква следва. Това правило не важи ако следващата буква също влиза в състава на името на буква. Например ако свържем 36:1 и 36:2, тогава ن пак ще се изговори нормално:
يسٓ ﴿١﴾ وَٱلۡقُرۡءَانِ ٱلۡحَكِيمِ ﴿٢﴾
4. Ако има نْ в средата на дума и след нея има идгам бигунна буква, тогава نْ се изговаря нормално без гунна (Изхар мутлак - إِظْهَار مُطْلَق). В Корана се срещат четири такива думи: قِنْوَانٌ (например 6:99), صِنْوَانٌ (например 13:4), ٱلدُّنْيَا (например 10:7) и بُنْيَـٰنًا (например 37:97).
Означаване на правилата на Нуун ал-Сакина и ат-Тануийн в Корана
1. Правилото Изхар по принцип не се означава, тъй като при него всичко се изговаря както е.
2. Правилото Икляб обикновено се означава с малка буква мийм (ۢ) над нуун сакина (ن). В таджуид мусхафа буквата нуун (ن) е оцветена в сиво, а мийм в зелено (ۢ): [image: image1.png]Yt

. Когато имаме ат–Тануин преди ب, тогава се изписва само едната чертичка на касратан, фатхатан или само едно ُ на дамматан, като след това има малко мийм в зелено (ۢ): [image: image2.png]


. В обикновения мусхаф Икляб се отбелязва по подобен начин, само че без цветове.
3. Правилото Идгам се отбелязва както следва:
a. Идгам бигайр гунна – когато се касае за нуун ал-Сакина, в обикновения мусхаф то не се отбелязва: وَلَمْ يَكُن لَّهُۥ كُفُوًا أَ حَدٌ. В таджуид мусхафа букавата нуун (ن) е оцветена в сиво. Касратан и фатхатан са леко разминати, а дамматан се изписва с две обикновени дамма едно до друго. В таджуид мусхафа те също са оцветени в сиво.
b. Идгам бигунна – по същия начин, както идгам бигайр гунна, само че ат-Тануийн е оцветен в зелено, вместо в сиво.
4. Икхфа се не е означена в обикновения мусхаф, но в таджуид мусхафа е оцветена в зелено: مِن شَرِّ مَا خَلَقَ. Когато се касае за ат-Тануин, то отново чертичките са разминати, а в таджуид мусхафа допълнително са оцветени в зелено.
